Predkladacia správa

Informácia o priebehu a výsledkoch XII. Konferencie OSN o obchode a rozvoji (UNCTAD – United Nations Conference on Trade and Development) sa predkladá na základe uznesenia vlády SR č. 154/2008.

Vláda SR na svojom zasadnutí dňa 5. marca 2008 uložila ministrovi hospodárstva predložiť na rokovanie vlády predmetnú informáciu.

Konferencia sa konala v roku 44. výročia vzniku UNCTAD a zároveň v rozhodujúcom období rokovaní o globálnom obchode v rámci rozvojovej agendy z Dohy a turbulentného vývoja na svetových trhoch surovín, ropy a potravín, čo rezonovalo počas celého zasadnutia UNCTAD XII a odrazilo sa aj v zložení a témach jednotlivých panelov a workshopov.

Na záverečnom zasadaní 25. apríla 2008 bolo prijatých viacero dokumentov, medzi ktorými najdôležitejšími boli Dohoda z Akkry (Accra Accord) a politická deklarácia pod názvom Deklarácia z Akkry, ktorej pracovný preklad tvorí prílohu materiálu.